باقر نقوی

باقر نقوی پاکستان کے نامور ادیب ،تحقیقی مصنف ، مترجم اور شاعر تھے۔

 سوانح حیات 
سید محمد باقر نقوی المعروف باقر نقوی 4 فروری 1936 کو الہ آباد اتر پردیش میں پیدا ہوئے۔انھوں نے ابتدائی تعلیم الہ آباد سے حاصل کی۔ تقسیم ہند کے بعد ان کا خاندان پاکستان آگیا اور تعلیم مکمل کرنے کے بعد انھوں نے اسٹیٹ لائف انشورنس کو جوائن کیا بعد ازاں 1976 میں وہ لندن چلے گئے اور وہاں ’’سی سی آئی انشورنس‘‘ کا حصہ بن گئے اور یوں مستقل لندن رہنے لگے۔ بہترین شاعر اور مترجم ہونے کے ساتھ ساتھ انھوں نے بیسویں صدی میں ادب کا نوبل حاصل کرنے والوں کے خطبات کا ترجمہ بھی کیا۔

 نمونہ کلام 
درد ایسا ہے کہ سینے میں سماتا بھی نہیں
ہنسنے دیتا بھی نہیں اور رُلاتا بھی نہیں

پہروں پھرتا ہُوں اندھیروں کے گھنے جنگل میں
کوئی آسیب مجھے آکے ڈراتا بھی نہیں

ایک تِنکا ہُوں، پڑا ہُوں لبِ ساحل کب سے
کوئی جَھونکا مجھے پانی میں بہاتا بھی نہیں

 تصانیف و تراجم 

 تراجم 
 نوبل انعام یافتگان
 نوبل ادبیات
 نوبل امن کے سو برس
 نوبل حیاتیات

 شاعری 
 تازہ ہوا
 مٹھی بھر تارے
 موتی موتی رنگ
 دامن کلیات

 افسانہ 
 نشیبی سرزمین
 ہرٹا میولر
 نقارہ، گنٹر گراس، مضراب، وکٹر ہیوگو جبکہ

 دیگر کتب 
 الفریڈ نوبل کی حیات
 خلیے کی دنیا، برقیات
 مصنوعی ذہانت
 افسانوی مجموعہ آٹھواں رنگ
 نقارہ
 جاپان کا نوبل ادب
 مضراب

 وفات 
باقر نقوی صاحب 13 فروری 2019ء کو لندن میں وفات پا گئے۔

 حوالہ جات 

زمرہ:1936ء کی پیدائشیں
زمرہ:2019ء کی وفیات
زمرہ:اردو مترجمین
زمرہ:بیسویں صدی کے اردو مصنفین
زمرہ:پاکستانی اردو شعرا
زمرہ:پاکستانی مترجمین
زمرہ:پاکستانی محققین
زمرہ:پاکستانی مسلم شخصیات
زمرہ:پاکستانی مصنفین
زمرہ:ہندی زبان کے مصنفین
زمرہ:مملکت متحدہ میں اموات